
CONSILIUL LOCAL AL MUNICIPIULUI


      S I G H I Ş O A R A

H O T A R A R E A   NR. 169

               din 27 octombrie 2011

privind aprobarea proiectului actualizat şi a cheltuielilor legate de proiectul cu titlul “Crearea şi dotarea unui Centru Naţional de Informare şi Promovare Turistică în municipiul Sighişoara”

Consiliul Local al municipiului Sighişoara;

Având în vedere expunerea de motive a Primarului municipiului cu propunerea de aprobare a proiectului actualizat şi a cheltuielilor legate de proiectul cu titlul “Crearea şi dotarea unui Centru Naţional de Informare şi Promovare Turistică în municipiul Sighişoara”;

Având în vedere cererea deschisă de proiecte pentru Programul Operaţional Regional, Axa prioritară 5. „Dezvoltarea durabilă şi promovarea turismului” Domeniul major de intervenţie 5.3 „Promovarea potenţialului turistic şi crearea infrastructurii necesare, în scopul creşterii atractivităţii României ca destinaţie turistică”, operaţiunea „Crearea Centrelor Naţionale de Informare şi Promovare Turistică (CNIPT) şi dotarea acestora;

Având în vedere cerinţele din „Ghidul solicitantului” pentru acest program de finanţare; 

Având în vedere recomandarea condiţionată din ANEXA III/OI/3.A.3, Ediţia 2, revizuirea 6, Concluzii, a Organismului Intermediar pentru Turism, Serviciul de Evaluare, Selecţie şi Contractare, dată în urma vizitei la faţa locului din 17-18 octombrie 2011, înregistrată la Municipiul Sighişoara sub nr. 20966/19.10.2011;

Având în vedere Raportul de specialitate al Compartimentului Administrare Fonduri Europene,  cu propunerea de aprobare a proiectului actualizat şi a cheltuielilor legate de proiectul cu titlul “Crearea şi dotarea unui Centru Naţional de Informare şi Promovare Turistică în municipiul Sighişoara”, îndeplinind-se astfel prevederile legale;

Având în vedere avizele favorabile ale tuturor comisiilor pe domenii de specialitate;
În baza prevederilor art.36 alin (2) lit.”b”, alin. (4) lit. „d”, art. 45 alin.(1) şi art. 115, alin. (1), lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare; 

H O T Ă R Ă Ş T E:

Art.1  Se aprobă proiectul actualizat şi cheltuielile legate de proiectul cu titlul “Crearea şi dotarea unui Centru Naţional de Informare şi Promovare Turistică în municipiul Sighişoara”, ultima formă a bugetului, respectiv valoarea totală a proiectului în sumă de 1.869.294,40 lei, reprezentând 1.510.432,58 valoare eligibilă, la care se adaugă 358.861,82 lei TVA.  
Art.2  Se aprobă co-finanţarea de către Municipiul Sighişoara a proiectului “Crearea şi dotarea unui Centru Naţional de Informare şi Promovare Turistică în municipiul Sighişoara”, cu suma de 30.208,651 lei (6.939,89 EURO, 1Euro=4.3592 cf. curs BNR din 19.10.2011), reprezentând 2 % din valoarea cheltuielilor eligibile ale proiectului.

Art.3 Se aprobă suportarea de către Municipiul Sighişoara a oricăror costuri suplimentare care vor surveni în perioada implementării proiectului.

Art.4  Se aprobă asigurarea de către Municipiul Sighişoara a sumelor necesare pentru acoperirea contribuţiei din fonduri structurale în cadrul proiectului, sume ce vor fi cheltuite în avans de către Municipiul Sighişoara, până la rambursarea cheltuielilor de către Autoritatea de Management.
Art.5 Cu ducerea la îndeplinire a prezentei hotărâri se încredinţează Primarul  municipiului Sighişoara şi Compartimentul Administrare Fonduri Europene.

PRESEDINTE DE SEDINTA, 






Daniela Muşunoi










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)
Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Compartiment administrare fonduri europene ;

1 ex. Direcţia economică

10 ex.FA/FM

